La Comissió d'Ajuda a Síria d'Alaquàs recapta 4600 euros per a les persones refugiades
29/06/2016

# La Comissió d'Ajuda a Síria d'Alaquàs recapta 4600 euros per a les persones refugiades

*   29/06/2016
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=15620

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15620%2F0&title=Ajuntament%20d%27Alaqu%C3%A0s.%20Premsa.La%20Comissi%C3%B3%20d%27Ajuda%20a%20S%C3%ADria%20d%27Alaqu%C3%A0s%20recapta%204600%20euros%20per%20a%20les%20persones%20refugiades)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15620/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15620/29062016_mg_5189b_Form_4.jpg)](https://www.alaquas.org/ficheros/documentos/2016/2/15620/29062016_mg_5189b_Form_10.jpg "<a href='https://www.alaquas.org/ficheros/documentos/2016/2/15620/29062016_mg_5189b_Form_10.jpg' target=_blank><i class='fa fa-external-link' aria-hidden='true'></i>.La Comissió d'Ajuda a Síria d'Alaquàs recapta 4600 euros per a les persones refugiades</a>")

Alaquàs Solidària dona compte del treball realitzat i presenta els projectes i entitats que es recolzaran amb els diners obtinguts

La Comissió d’Ajuda a Síria, en assemblea d’Alaquàs Solidària, va celebrar ahir dimarts 28 de juny al Castell d’Alaquàs un acte per tal de donar compte del treball realitzat per tal de contribuir amb les persones refugiades i agrair a totes les persones implicades el seu compromís. En l’acte va estar present l’Alcaldessa d’Alaquàs, Elvira García Campos, que va felicitar públicament a totes les persones que fan possible aquest projecte així com a totes les entitats implicades.

Des del mes d’octubre de 2015 en què va ser creada aquesta comissió per tal de posar en marxa accions solidàries, s’han recaptat un total de 4.601,46 euros a través de diferents activitats i col·lectes organitzades per l’Ajuntament d’Alaquàs i per diferents col·lectius i associacions com l’Associació de Jubilats i Pensionistes, el Centre Cultural Islàmic, els Clavaris del Crist 2016, la Unió Musical d’Alaquàs, l’AMPA del col·legi Ciutat de Cremona, AFASUD, l’associació la Senyera, l’associació de veïns Blasco Ibáñez, les Mestresses de Casa, Canviem, Dimecres Femení, l’AMPA Camí de la Tancadeta, Criant, AHLAM, l’associació cultural Vila d’Alaquàs, el Consell de Xiquets i Xiquetes i veïns i veïnes en particular.

La Comissió va donar compte de tot el treball realitzat i després d’agrair la participació de totes les persones implicades va presentar els projectes i entitats que seran recolzades amb els diners obtinguts. En aquest sentit, les ONG seleccionades per la comissió han estat Bomberos en Acción, Médicos sin Fronteras, Socorristas Proactiva Open Arms i Balloona Matata\-Milium Albalunat.

Els quatre col·lectius van explicar el seu projecte i el treball que realitzen. Així mateix, l’ONG Médicos sin Fronteras va explicar també la seua decisió de no aceptar els diners donat que previamente havien realitzat un comunicat en el que renunciaven a qualsevol ajuda europea. Van voler estar presents a l’acte per explicar també la seua tasca.

Aquesta activitat forma part de les iniciatives organitzades per Alaquàs Solidària per tal de contribuir amb el conflicte siri. Des dels seus inicis, aquest fòrum ve treballant per tal de donar suport als refugiats i per tal de sensibilitzar la població de la importància de la seua ajuda i participació activa. Alaquàs Solidària té en marxa una campanya a través de la qual les persones interessades poden informar-se per tal de col·laborar a través d’allotjament, ajuda econòmica directa a través d’un compte bancari o suport personal o professional.

Per tal de col·laborar amb aquesta campanya, l’Ajuntament d’Alaquàs, en la pàgina web [www.alaquas.org](http://www.alaquas.org/), té habilitat  un formulari a través del qual les persones interessades poden especificar de quina manera ajudar.

Des de la seua posada en marxa, Alaquàs Solidària s’ha convertit en el millor fòrum per abordar des de la participació les qüestions relacionades amb la cooperació i la solidaritat a Alaquàs. Les associacions, entitats, col·lectius i persones de manera individual fan des d’aquesta plataforma una crida perquè el major nombre de veïns i veïnes participe activament i s’afegisca a aquesta iniciativa.